Trajanoren anaglifoak

**Trajanoren Anaglifoak** edo **Pluteoak** (latinez, *Plutei Traiani*) II. mendeko hasierako erliebeekin zizelkatutako marmolezko panelak dira, anaglifo deituak 3-dimentsioko efektua emateko bereziki landuak egoteagatik. 21. mendean, Curia Iulian daude ikusgai, baina jatorrian ez ziren eraikin horren parte izan, baina bai Erromako Foroaren parte. 

## Historia 
*Plutei Traiani* hauek Erromako Foroaren erdiko zabaldegian egon ziren ikusgai, baina ez da ezagutzen haien kokapen zehatza . 1872ko irailean aurkitu zituzten *Torre del* *Campanaro* zeritzon Erdi Aroko eraikuntzaren azpian, Septimio Severoren arkuaren aurrean . Baliteke Foroaren zati horretan oinarri baten gainean jarrita egotea, edo Rostra inperialen edo *Lapis Niger* egituren apainduraren parte izatea. Beste hipotesi baten arabera, bi erliebeak eremu sakratu baten alde banatan zauden (pikondo, olibondo eta mahatsondo batekin), ondoan Martsiasen estatua zegoela. Romuloren Hilobia esaten ziotenaren ondoan ere egon zitezkeen.

Trajano enperadorearen aginduz eraiki zituztela uste da, baina Hadriano bere oinordekoaren lana izan zitekeen. 

## Deskribapena 
Eskuineko erliebeak enperadorea *alimenta* esaten zioten zeremonian jana banatzen ageri da. Umezurtzentzako karitatezko erakunde bat zen hori Italiako lur-jabeekin ezarritako mailegu-sistema batek finantzatzen zuena. Ezkerrean enperadorea Rostretan dago liktorez inguratuta, Foroan bildutako jendetzari zuzentzen zaio eta badirudi dirua banatzen duela  

Bi zeremonia mota hauek Trajanorekin gertatu zirela jakina da, baina zorrena Hadrianoren lehen urteetan ere egin zen, hortik zalantza nor den erliebeetako enperadorea. Domiziano enperadorearen garaian ere egin ziren zeremoniak, eta honek erreforma ugari egin zituen Foroan gainera.

Atzealdea ere agerian zuten bi panelek, haiek ere erliebeekin, animaliak prozesioan suovetaurilia zeritzon errituan.

### Foroaren errepresentazioa 
Marmolezko bi anaglifoek bigarren plano bat dute aurrealdean, non Erromatar Foroko eraikinak irudikatzen dituzte. Badirudi Foroaren alde jakin bat dela, hegoaldekoa, bi eszenetan agertzen dena, eta erdiko ardatza Martsiasen estatuaren posizioak eta *Ficus ruminalis* esaten zioten pikondo sakratuak markatzen dutela.  

Erliebeetan igartzen diren eraikinen artean daude halaber:

* Ezkerreko panelean, hizlarien plataforma Julio Jainkotiarraren tenpluaren aurrean (Zesarren rostra), Augustoren arkua, Kastor eta Poluxen Tenplu korintoarra, *Vicus Tuscus* zeritzon kalearen espazioa eta Julia basilikako arkupeak.
* Eskuineko panelean, ezkerretik eskuinera, Julia basilikako arkuperk jarraitzen dute, *Vicus* *Iugarius* kalearen espazio hutsa, Saturnoren Tenplua (bere ordena jonikoagatik ezagutzeko modukoa), *Clivus* *Capitolinus* galtzadaren hasiera markatzen zuen arkua, Vespasiano eta Titoren Tenplua (ordena korintoarra agerian) eta rostrak (bakarra ikusgai). Erliebearen zati bat falta da, Konkordiaren Tenplua egon behar zuen lekua.

## Iruditegia 
erdian|thumb|720x720px|Bigarren planoan ageri diren eraikinen eskema.
erdian|thumb|720x720px|Ezkerreko panela, *alimenta* zeremoniarena.
[erdian|thumb|720x720px|Ezkerreko panelaren atzealdea, [suovetaurilia zeremoniarekin.]]
erdian|thumb|720x720px|Eskuineko panela, zordunen barkamena.
erdian|thumb|720x720px|Eskuineko panelaren atzealdea.

## Erreferentziak 
## Bibliografia 
* Coarelli, Filippo (2007). *Rome and environs (an archaeological guide)*. University of California Press. .
* Seston, William (1927). «Les « Anaglypha Trajani » du Forum romain et la politique d'Hadrien en 118». ''Mélanges d'archéologie et d'histoire* **44**. pp. 154-183.
* Duret, Luc; Néraudeau, Jean-Paul (2001). *Urbanisme et métamorphose de la Rome antique*. Realia. Les Belles Lettres.
* De Chaisemartin, Nathalie (2003). *Rome - Paysage urbain et idéologie (Des Scipions à Hadrien (IIe s. av. J.-C. - IIe s. ap. J.-C.)''. Armand Colin.

## Kanpo estekak